《沁园春》
宋代·佚名

玉露迎寒，金风荐冷，正兰桂香。觉秋光过半，日临三九，葱葱佳觉，蔼蔼琴堂。见说当年，申生谷旦，梦叶长庚天降祥。文章伯，英声早著，腾踏飞黄。
凫暂驻东阳。已种得春阴千种棠。有无边风月，几多事业，安排青琐，入与平章。百里民歌，一樽春酒，争劝殷勤称寿觞。愿此去，龟龄难老，长侍君王。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。